„ Þetta var bara einhver hugdetta að taka frí frá námi og fara til Íslands um miðjan vetur . Ég hafði lengi verið spennt fyrir Íslandi , var búin að kynnast íslenska hestinum og það var eiginlega ævintýraþráin sem teymdi mig í íslenska sveit . Ég vissi samt ekkert um landið , bara að það var eyja talsvert langt í burtu . Hvað þá að ég gerði mér grein fyrir því að hérna væri svartasta skammdegið þegar ég kom hingað í janúar árið 2000 , “ segir Anna Cederholm 33 ára kennari við Auðarskóla í Búðardal og bóndi á Breiðabólsstað á Fellsströnd . Anna varð strax ástfangin af Íslandi og sá fram á hamingjusamt líf hér . Lífið hjá henni hefur þó ekki verið neinn dans á rósum eftir að maður hennar , Þórður Halldórsson bóndi á Breiðabólsstað , veiktist skyndilega í ágústmánuði árið 2007 . Sjá ítarlegt viðtal við Önnu Cederholm í Jólablaði Skessuhorns .